  Майя Бывальцева Сарапулэ вуылэм туристъёслэн лыдзы 2016-тӥ арын 9 толэзь ӵоже, миым сярысь, кык поллы будӥз. Удмуртиысь кивалтэтлэн тӧроез Виктор Савельев бордын ужась туризмъя удыскуспо координаци кенешлэн пумиськоназ со сярысь вераз «Сарапул кар» муниципал кылдытэтлэн тӧрезлэн нырысетӥ воштӥсез Михаил Кудиров. Озьы, 2015-тӥ арын 9 толэзь ӵоже Сарапулэ 14 сюрс адями вуылӥз, нош 2016-тӥ арын 28 сюрс адями ветлӥз ни. «Навигация кутскем дырысен туристъёсын 63 теплоходъёс дугдылӥзы, кылем аре басьтоно ке — 14 теплоходъёс вал. Шур кузя круизъёсын 7 туроператоръёс ужало, 17-тӥ арын соослэн лыдзы 13-ёзь вуыны кулэ, тросгес луозы Сарапулэтӥ турмаршрутъёс но», — вераз Кудиров. Солэн кылъёсызъя, сьӧрлось лыктӥсьёслы тунсыко пото предприятиосы экскурсиос, кылсярысь, ческыт сиёнъёс поттӥсь фабрикае. Толсуре фабрикаын выль юрт усьтӥськиз, отын туристъёслэсь группаоссэс пумитало. Тегъёс: Туризм Сарапул Удмуртия Удмуртиысьтуризм  